1685

1685 (MDCLXXXV) foi un añu común entamáu en llunes del calendariu gregorianu, y un añu común entamáu en xueves del calendariu xulianu. Al entamu de 1685 el calendariu gregorianu diba once díes per delantre del calendariu xulianu, que foi'l d'usu oficial en dellos países hasta 1923.

Abreviatures

° : fecha de nacencia

† : fecha de la muerte

 Fechos 
6 de febreru – El católicu Xacobu Stuart, duque de York, conviértese nel rei Xacobu II d'Inglaterra ya Irlanda, y nel rei Xacobu VII d'Escocia, asocediendo al so hermanu Carlos II, rei d'Inglaterra, Escocia ya Irlanda de magar 1660. Xaime ha reinar hasta ser depuestu en 1688. 

 Marzu – Lluis XIV de Francia apreba'l Code Noir (Códigu Negru), que permite l'usu d'esclavos nes colonies franceses.
 23 d'abril – Xacobu II d'Inglaterra, xunto cola so reina consorte María de Módena, ye coronáu rei na abadía de Westminster.
 11 d'agostu – Guerra de Morea: La República de Venecia captura la fortaleza de Koroni de manes del Imperiu otomanu, y asesina a la so guarnición.
 22 d'ochobre – Lluis XIV de Francia promulga l'Edictu de Fontainebleau, que revoca l'Edictu de Nantes y declara illegal el protestantismu, colo que priva a los hugonotes de los sos derechos civiles. El so templu de Charenton-le-Pont ye demolíu inmediatamente, y munchos hugonotes colen del país en dirección a Inglaterra, Prusia y otros destinos. 
 8 de payares (29 d'ochobre notres fontes) – Federicu Guillermu I de Brandenburgu promulga, en rempuesta a l'edictu de Fontainebleau, l'Edictu de Postdam, que convida a los hugonotes franceses a instalase n'Alemaña oriental, en Brandemburgu. El 1 d'avientu establezse en Saxonia la Colonia Francesa de Magdeburgu como una comunidá separtada de la ciudá homónima.
 11 de payares – Guerra de Morea: La República de Venecia captura la ciudá fortificada de Igoumenitsa (na actual Grecia) de manes del Imperiu otomanu, y arrásala hasta nun dexar muria denguna en pie.
 3 d'avientu – El rei Carlos XI de Suecia promulga una orde que prohibe l'asentamientu de xudíos en Suecia, y especialmente na so capital Estocolmu, «pol peligru que representa la eventual influencia de la relixón xudía na fe evanxélica»"Sweden", entrada escrita por Gustav Linder en The Jewish Encyclopedia (Funk and Wagnalls Company, 1906)..
 10 d'avientu – Na actual Tailandia, el rei Narai d'Ayutthaya firma en Lopburi un tratáu con representantes de Francia. Por elli, permítese a misioneros católicos predicar l'evanxeliu nel país, y almítese que los católicos tailandeses nun tengan obligación de trabayar en domingu. Amás, establezse un tribunal especial pa mediar nes disputes ente tailandeses cristianos y non cristianos.

 Nacencies 
23 de febreru - Halle ( Saxonia-Anhalt ) : Georg Friedrich Haendel, músicu alemán naturalizáu inglés ( † 14 d'abril de 1759 ).

 Muertes 
3 d'ochobre - Madrid: Juan Carreño de Miranda, pintor barrocu asturianu (º 25 de marzu de 1614).

 Referencies 

 Enllaces esternos 

Categoría:1685
Categoría:Sieglu XVII